Rachel Sennott

Articles with hCards
Rachel Anne Sennott (sündinud 19. septembril 1995) on Ameerika Ühendriikide näitleja ja koomik. Ta on tuntud eelkõige rollidega filmides "Shiva beib" (2020), "Bodies Bodies Bodies" (2022) ja "Bottoms" (2023) ning HBO draamasarjas "The Idol" (2023).

Lapsepõlv 
Rachel Anne Sennott  sündis 19. septembril 1995  Simsbury linnas Connecticuti osariigis Donna ja Jack Sennotti tütrena.    Ta on Itaalia ja Iiri päritolu ameeriklane ning ta kasvas üles katoliiklasena .

Karjäär

2016–2020: Komöödia algusaastad 
Sennottil tekkis huvi komöödia vastu ülikooli esmakursuslasena, kui ta käis "vaba mikrofoniga"(ingl k. "open mic") komöödiaõhtul.  Ta õppis näitlemist New Yorgi Ülikooli Tischi koolis ja Stella Adleri näitlemisstuudios, lõpetades kunstiteaduse bakalaureusekraadiga 2017. aastal.   

Ülikooli ajal jätkas ta avalikult koomikuna esinemist, lisaks näitles ta üliõpilasfilmides, sealhulgas peaosas Emma Seligmani "Shiva beib'i" 2018. aasta lühifilmis. 2020. aastal ilmunud samanimelises täispikas mängufilmis kordas ta oma eelnevat rolli. 

2018. aastal pöördus Sennott Twitteri komöödia poole, kirjutades lühikesi nalju ja säutsudes mitu korda päevas.  Ta on öelnud Nyloni ajakirjale, et ta ei nautinud Manhattani vaba mikrofoni kogukonda, sest tundis, et inimesed naersid pigem tema üle kui temaga koos. Sellele järgnevalt siirdus ta New Yorgi alternatiivkoomikute kogukonda, tehes korduvaid ülesastumisi It's A Guy Thing komöödiaüritustel.  

2018. aastal lõi ta enda isiklikud komöödiaetendused "Puke Fest" ja "Ur Gonna Slp Rlly Well Tonight".  Sennotti eriline koomiline hääl ja "sassis" isiksus, kes sageli kaebas kohtingute ja majanduse üle, sai kiiresti populaarseks alternatiivkoomikute seas.  

2019. aastal valiti ta üheks kuueks parimaks alternatiivkoomikuks nii Time Out New Yorki kui ka Pop Dusti ajakirja nimekirjades, kus viidati tema ainulaadsetele satiirilistele naljadele Y-põlvkonna elust ja kultuurist.   

Sennott on televisioonis üles astunud HBO sarjas "Kõrge lend"  ja situatsioonikomöödias "Call Your Mother".  Ta on koos oma sõbra ja ekraanipartneri Ayo Edebiriga loonud sarju Comedy Centrali jaoks.    Sennott on ka üles astunud komöödia-dokumentaalsarjas "Speak Up", mis keskendub naiste koomikutöö telgitagustele.

2021–tänapäev: Üleminek mängufilmidele 
Sennott on peaosas üles astunud 2020. aasta mängufilmides "Tahara" Hannah Roseni   ja "Shiva beib'is" Danielle'ina. Mõlema filmi tegevus toimub matustel ning need käsitlevad kväär-juutidest noorte täiskasvanuks saamist, kuigi Sennott ise pole juut ega kväär.    Sennotti "Shiva beib'i" etteastet tõsteti mitmes arvustuses positiivselt esile.     

2022. aastal mängis ta A24 õudus-komöödiafilmis "Bodies Bodies Bodies" Alice'it – teda nimetati järjekindlalt filmi üheks silmapaistvaimaks osatäitjaks.      

2023. aastal tegi Sennott taaskord koostööd "Shiva beib'i" stsenarist-režissööri Emma Seligmaniga, kirjutades koos teismeliste seksikomöödiafilmi "Bottoms". Film esilinastus SXSWil 11. märtsil 2023, saades kriitikute laialdase heakskiidu osaliseks.  

2023. aasta juunis astus Sennott üles HBO draamasarjas "Iidol" , mis esilinastus 76. Cannes'i filmifestivalil ning sai väga ebasoodsa kriitika osaliseks. Samas tunnustas ajakirjanik Alex Barasch The New Yorkeri ajakirjast Sennotti kui üht sarja "tugevat osatäitjat". Järgnevalt astus Sennott üles komöödiafilmis Susie Searches .

Isiklikku 
Sennott elab Los Angeleses ja New Yorgis.

Filmograafia

Filmid

Televisioon

Viited 

Sündinud 1995
Koomikud
Ameerika ühendriikide näitlejad